DA Den Europæiske Unions Tidende L 42/54

KOMMISSIONENS GENNEMFØRELSESAFGØRELSE (EU) 2018/218

af 13. februar 2018

om ændring af bilag II til beslutning 92/260/EØF for så vidt angår midlertidig indførsel af registrerede heste fra visse dele af Kina, om ændring af beslutning 93/195/EØF for så vidt angår dyresundhedsmæssige betingelser og betingelser for udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel til Kina, Mexico og USA og om ændring af bilag I til beslutning 2004/211/EF for så vidt angår oplysninger om Kina, Mexico og Tyrkiet i listen over tredjelande og dele heraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt

(meddelt under nummer C(2018) 713)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),

under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, artikel 15, litra a), artikel 16, stk. 2, samt artikel 19, indledningen, og litra a) og b), og

ud fra følgende betragtninger:

(1) Der er ved direktiv 2009/156/EF fastsat dyresundhedsmæssige betingelser for indførsel af levende dyr af hestefamilien til Unionen. I henhold til direktivet er import af dyr af hestefamilien til Unionen kun tilladt fra tredjelande, der opfylder visse dyresundhedsmæssige krav.

(2) Der er ved Kommissionens beslutning 92/260/EØF (3) fastsat standardsundhedscertifikater til brug ved midlertidig indførsel af registrerede heste fra tredjelande, herunder sundhedscertifikatet i bilag II, del C, for tredjelande, herunder Kina og Hongkong, der tilhører sundhedskategori C, jf. bilag I til samme beslutning.

(3) I overensstemmelse med Kommissionens beslutning 2004/211/EF (4) er midlertidig indførsel, genindførsel efter midlertidig udførsel og import af registrerede heste tilladt fra den hestesygdomsfrie zone i Conghua by, kommunen Guangzhou, Guangdong-provinsen, Kina, der er benævnt »CN-1« i listen over tredjelande og dele af tredjelande i bilag I til samme beslutning.

(4) Som følge af oprettelsen af nævnte hestesygdomsfrie zone er denne via kontraktlige ordninger mellem Hongkong og Kina blevet udpeget som træningscenter for Hongkongs væddeløbsheste. Hongkong har anmodet om, at den hestesygdomsfrie zone opføres i den eksisterende liste over tredjelande eller dele af tredjelande, hvor registrerede heste kan have opholdt sig under deres obligatoriske ophold under veterinærtilsyn i de seneste 40 dage før afsendelse til Den Europæiske Union. Som følge af evalueringen af de nødvendige garantier bør den del af Kina, der er benævnt »CN-1« i listen over tredjelande og dele af tredjelande i bilag I til beslutning 2004/211/EF, opføres på listen over tredjelande i punkt III, litra d), tredje led, i standardsundhedscertifikatet i del C i bilag II til beslutning 92/260/EØF.

(5) Afgørelse 92/260/EØF bør derfor ændres.

(6) Ved Kommissionens beslutning 93/195/EØF (5) er der fastsat standardsundhedscertifikater for genindførsel af heste til Unionen, der er registreret med henblik på væddeløb, konkurrencer og kulturelle arrangementer, efter midlertidig udførsel. Standardsundhedscertifikatet i bilag X til nævnte beslutning skal anvendes ved genindførsel af registrerede heste, der har deltaget i LG Global Champions Tour-ridekonkurrencer i hovedstadsområdet Mexico City, Mexico, og i Miami, USA, der finder sted i Det Internationale Rideforbunds regi.

(7) Med henblik på værtsskabet for en LG Global Champions Tour-ridekonkurrence, der også blev afholdt i Det Internationale Rideforbunds regi, blev den lokalitet i storbyområdet Shanghai, der var blevet bygget til formålet, midlertidigt anerkendt som en hestesygdomsfri zone for en periode på 30 dage, jf. Kommissionens gennemførelsesafgørelse 2014/127/EU (6), (EU) 2015/557 (7), (EU) 2016/361 (8) og (EU) 2017/99 (9). Efter opførelsen af permanente faciliteter har de kompetente kinesiske myndigheder anmodet om, at regionen CN-2 anerkendes permanent som en sygdomsfri zone med henblik på LG Global Champions Tour.

(8) I lyset af de garantier og oplysninger, som de kinesiske myndigheder har givet, og med henblik på at muliggøre genindførsel af registrerede heste til Unionen efter midlertidig udførsel til en bestemt del af Kina til en bestemt begivenhed, jf. kravene i beslutning 93/195/EØF, bør artikel 1 i beslutning 93/195/EØF og bilag X til samme beslutning ændres med henblik på at tillade genindførsel af registrerede heste efter midlertidig udførsel fra begivenheden LG Global Champions Tour i Shanghai, Kina.

(9) Beslutning 93/195/EØF bør derfor ændres.

(10) Ved beslutning 2004/211/EF er der fastsat en liste over tredjelande, eller dele heraf, hvis der anvendes områdeopdeling, hvorfra medlemsstaterne skal tillade import af dyr af hestefamilien samt sæd, æg og embryoner af dyr af hestefamilien, ligesom de øvrige importbetingelser er fastsat. Den pågældende liste findes i bilag I til beslutning 2004/211/EF.

(11) Med henblik på permanent anerkendelse af regionen CN-2, der er omhandlet i bilag I til beslutning 2004/211/EF, med henblik på genindførsel af registrerede heste, der har deltaget i begivenheden LG Global Champions Tour i Shanghai, bør den tidsperiode, der er angivet i kolonne 15 i tabellen vedrørende regionen CN-2, erstattes af en henvisning til det dyresundhedscertifikat, der skal anvendes ved indførsel til Unionen af registrerede heste, der har deltaget i denne begivenhed.

(12) LG Global Champions Tour-ridekonkurrencerne finder sted én gang om året, om foråret, i hovedstadsområdet Mexico City, Mexico, og i Miami, USA.

(13) Da hovedstadsområdet Mexico City er en region, der ligger højt, og hvor der er en reduceret risiko for vektorbåren overførsel af vesikulær stomatitis eller visse subtyper af venezuelansk hesteencephalomyelitis, og da der er tale om en region, hvor der ikke er blevet indberettet venezuelansk hesteencephalomyelitis i over to år, blev genindførsel til Unionen af registrerede heste til konkurrencer efter midlertidig udførsel for en periode på højst 30 dage med henblik på deltagelse i LG Global Champions Tour i hovedstadsområdet Mexico City, tilladt ved Kommissionens gennemførelsesafgørelse (EU) 2015/2301 (10) og (EU) 2017/99.

(14) Med henblik på at tillade genindførsel af registrerede heste, der har deltaget i den årligt tilbagevendende begivenhed LG Global Champions Tour i hovedstadsområdet Mexico City, bør den tidsperiode, der er angivet i kolonne 15 i tabellen i bilag I til beslutning 2004/211/EF vedrørende regionen MX-1, erstattes af en henvisning til det dyresundhedscertifikat, der skal anvendes ved indførsel til Unionen af registrerede heste, der har deltaget i denne begivenhed.

(15) Den 15. december 2017 anmeldte Tyrkiet via systemet for anmeldelse af dyresygdomme et tilfælde af snive (Burgholderia mallei), der blev bekræftet den 13. oktober 2017 hos en hest på øen Büyükada, Istanbul-provinsen, Tyrkiet. Indførsel til Unionen af dyr af hestefamilien og af avlsmateriale fra dyr af hestefamilien fra Tyrkiet bør suspenderes, indtil undersøgelserne af sygdommens oprindelse og eventuelle spredning er afsluttet.

(16) Beslutning 2004/211/EF bør derfor ændres.

(17) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

Del C i bilag II til beslutning 92/260/EØF ændres som angivet i bilag I til denne afgørelse.

Artikel 2

I beslutning 93/195/EØF foretages følgende ændringer:

1) Artikel 1, tiende led, affattes således: »— som har deltaget i LG Global Champions Tour-ridekonkurrencerne i Shanghai, Kina, hovedstadsområdet Mexico City, Mexico, eller Miami, USA, og som opfylder betingelserne i det sundhedscertifikat, der er udfærdiget i overensstemmelse med standardsundhedscertifikatet i bilag X til denne beslutning.«

2) Bilag X erstattes af teksten i bilag II til denne afgørelse.

Artikel 3

Bilag I til beslutning 2004/211/EF ændres som angivet i bilag III til denne afgørelse.

Artikel 4

Denne afgørelse er rettet til medlemsstaterne.

Udfærdiget i Bruxelles, den 13. februar 2018. På Kommissionens vegne Vytenis ANDRIUKAITIS Medlem af Kommissionen

(1) EFT L 268 af 14.9.1992, s. 54.

(2) EUT L 192 af 23.7.2010, s. 1.

(3) Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste (EFT L 130 af 15.5.1992, s. 67).

(4) Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1).

(5) Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel (EFT L 86 af 6.4.1993, s. 1).

(6) Kommissionens gennemførelsesafgørelse 2014/127/EU af 7. marts 2014 om ændring af bilag I til beslutning 2004/211/EF for så vidt angår oplysningerne om Kina i listen over tredjelande og dele af tredjelande, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 70 af 11.3.2014, s. 28).

(7) Kommissionens gennemførelsesafgørelse (EU) 2015/557 af 31. marts 2015 om ændring af bilag I til beslutning 2004/211/EF for så vidt angår oplysningerne om Kina i listen over tredjelande og dele af tredjelande, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 92 af 8.4.2015, s. 107).

(8) Kommissionens gennemførelsesafgørelse (EU) 2016/361 af 10. marts 2016 om ændring af bilag I til beslutning 2004/211/EF for så vidt angår oplysningerne om Kina i listen over tredjelande og dele af tredjelande, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 67 af 12.3.2016, s. 57).

(9) Kommissionens gennemførelsesafgørelse (EU) 2017/99 af 18. januar 2017 om ændring af Kommissionens beslutning 93/195/EØF for så vidt angår dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel til Mexico og USA og om ændring af bilag I til beslutning 2004/211/EF for så vidt angår oplysninger om Kina og Mexico i listen over tredjelande og dele heraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien er tilladt (EUT L 16 af 20.1.2017, s. 44).

(10) Kommissionens gennemførelsesafgørelse (EU) 2015/2301 af 8. december 2015 om ændring af Kommissionens beslutning 93/195/EØF for så vidt angår dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel til Mexico og USA og om ændring af bilag I til beslutning 2004/211/EF for så vidt angår oplysninger om Mexico i listen over tredjelande og dele deraf, hvorfra import til Unionen af levende dyr af hestefamilien samt sæd, æg og embryoner fra dyr af hestefamilien tillades (EUT L 324 af 10.12.2015, s. 38).

BILAG I I del C i bilag II til beslutning 92/260/EØF affattes punkt III, litra d), tredje led, således: »(3) De Forenede Arabiske Emirater, Australien, Hviderusland, Canada, Schweiz, Kina (1), Grønland, Hongkong, Island, Japan, Republikken Korea, Montenegro, den tidligere jugoslaviske republik Makedonien, Macao, Malaysia (halvøen), Norge, New Zealand, Serbien, Rusland (1), Singapore, Thailand, Ukraine, USA.«

BILAG II BILAG X Tekst af billedet SUNDHEDSCERTIFIKAT for genindførsel til Unionen af registrerede heste efter midlertidig udførsel til Kina, Mexico eller USA for mindre end 30 dage for at deltage i konkurrencer i Shanghai, hovedstadsområdet Mexico City eller Miami Certifikatets nr. Arrangement: Deltagelse i LG Global Champions Tour i Shanghai, Kina, hovedstadsområdet Mexico City, Mexico, eller Miami, USA Afsendertredjeland: Kina (3), Mexico (3)/USA (3) Ansvarligt ministerium: (indsæt ministeriets navn) I. Identifikation af hesten a) Identifikationsdokumentets nummer: b) Attesteret af: (den kompetente myndigheds navn) II. Hestens oprindelse Hesten afsendes fra: (afsendelsessted) til: (bestemmelsessted) pr. fly: (angiv rutenummer) Afsenders navn og adresse: Modtagers navn og adresse: III. Sundhedsoplysninger Undertegnede embedsdyrlæge bekræfter, at ovennævnte hest opfylder følgende betingelser: a) Den kommer fra et tredjeland, hvor følgende sygdomme er anmeldelsespligtige: afrikansk hestepest, dourine, snive, hesteencephalomyelitis (af alle typer, herunder også venezuelansk hesteencephalomyelitis), equin infektiøs anæmi, vesikulær stomatitis, rabies og miltbrand. b) Den er blevet undersøgt i dag og udviser ingen kliniske tegn på sygdom (1). Tekst af billedet c) Den skal ikke aflives ifølge et nationalt program for udryddelse af infektiøse eller kontagiøse sygdomme. d) Siden den ankom til tredjelandet eller, i tilfælde af officiel regionalisering ifølge EU-lovgivningen, en del af tredjelandets område (2), har den været anbragt på bedrifter under veterinært tilsyn og været opstaldet separat uden at komme i kontakt med dyr af hestefamilien med lavere sundhedsstatus, undtagen under konkurrencerne. e) Den kommer fra et tredjelands område eller, i tilfælde af officiel regionalisering ifølge EU-lovgivningen, en del af et tredjeland, hvor: i) der ikke har været tilfælde af venezuelansk hesteencephalomyelitis inden for de seneste to år ii) der ikke har været tilfælde af dourine inde for de seneste seks måneder iii) der ikke har været tilfælde af snive inden for de seneste seks måneder. f) Den kommer ikke fra et tredjelands område eller fra en del af et tredjelands område, der i henhold til EU-lovgivningen betragtes som smittet med afrikansk hestepest. g) Den kommer ikke fra en bedrift, der af dyresundhedsmæssige grunde var omfattet af et forbud, og den har ikke været i kontakt med dyr af hestefamilien fra en bedrift, som af dyresundhedsmæssige grunde var omfattet af et forbud med følgende betingelser: i) Hvis ikke alle dyr af arter, som er modtagelige for en eller flere af de nedenfor nævnte sygdomme, var fjernet fra bedriften, varede forbuddet: — i tilfælde af hesteencephalomyelitis seks måneder fra den dato, hvor de angrebne dyr blev aflivet eller fjernet fra stedet — i tilfælde af equin infektiøs anæmi i tilstrækkeligt lang tid til, at der kan foretages to Coggins-test med tre måneders interval med negativt resultat af prøver, der er taget på de resterende dyr efter aflivning af de inficerede dyr — i tilfælde af rabies én måned regnet fra det senest konstaterede tilfælde — i tilfælde af miltbrand 15 dage regnet fra det senest registrerede tilfælde. ii) Hvis samtlige dyr af arter, som er modtagelige for sygdommen, er blevet aflivet eller fjernet fra bedriften, er forbudsperioden 30 dage eller i tilfælde af miltbrand 15 dage fra den dato, hvor lokalerne efter destruktion eller fjernelse af dyrene blev rengjort og desinficeret. h) Den kommer fra en bedrift: i) der enten ikke var omfattet af et forbud på grund af vesikulær stomatitis, og hesten har ikke været i kontakt med dyr af hestefamilien fra en bedrift, som inden for de seneste seks måneder var omfattet af et forbud af samme grund (3), eller ii) der var fri for vesikulær stomatitis i de sidste 30 dage før afsendelsen, og hvor dyret var beskyttet mod vektorinsekter i de sidste 30 dage før afsendelsen, og hvor dyret blev underkastet en af følgende sundhedsundersøgelser af en blodprøve taget tidligst 21 dage efter begyndelsen af vektorbeskyttelsesperioden: — en virusneutralisationstest med et negativt resultat ved en serumfortynding på 1:12 (3) — en serologisk undersøgelse med et negativt resultat foretaget i overensstemmelse med litra B,stk. 2, i kapitel 2.1.19 i »Manual of Diagnostic Tests and Vaccines for Terrestrial Animals« fra Verdensorganisationen for Dyresundhed (OIE) (3). i) Den har, så vidt mig bekendt, ikke været i kontakt med dyr af hestefamilien, der er angrebet af infektiøs eller kontagiøs sygdom, i de sidste 15 dage forud for dette certifikat. Tekst af billedet IV. Oplysninger om ophold og karantæne a) Hesten ankom til Kina (3)/Mexico (3)/USA (3) den (4). b) Hesten (3) enten [ankom til Kina fra en EU-medlemsstat] (3) eller [ankom til Mexico (3)/USA (3) fra en EU-medlemsstat (3)/Mexico (3)/USA (3).] c) Så vidt det kan konstateres, har hesten ikke været uden for Den Europæiske Union i en sammenhængende periode på 30 dage eller derover, inklusive dagen for den planlagte hjemkomst i henhold til nærværende certifikat, og den har, siden den forlod Den Europæiske Union, ikke været uden for: (3) enten den del af Kina, der er benævnt »CN-2« i listen over lande i bilag I til beslutning 2004/211/EF.] (3) eller den del af Mexico, der er benævnt »MX-1« i listen over lande i bilag I til beslutning 2004/211/EF, eller USA.] V. Hesten vil blive transporteret i et transportmiddel, der i forvejen er rengjort og desinficeret med et desinfektionsmiddel, som er officielt godkendt i afsenderlandet, og transportmidlet er indrettet på en sådan måde, at fæces, strøelse eller foder ikke kan sive eller falde ud under transporten. VI. Dette certifikat er gyldigt i 10 dage. Dato Sted Embedsdyrlægens stempel og underskrift (1) Navn med blokbogstaver og stilling (1) Stemplet og underskriften skal have en farve, der afviger fra påtrykkets farve. (1) Certifikatet skal udstedes på den dag, hvor hesten indlades med henblik på forsendelse til Den Europæiske Union, eller på den sidste arbejdsdag før indladning. (2) Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (EUT L 73 af 11.3.2004, s. 1). (3) Det ikke relevante overstreges. (4) Indsæt dato for indførsel [dd/mm/åååå].